फतेहपुर: लाज में लापरवाही से जच्चा बच्चा की मौत - Amar Ujala Hindi News Live
Home › Uttar Pradesh › Fatehpur › फतेहपुर: लाज में लापरवाही से जच्चा बच्चा की मौत
{"_id":"5ce99100bdec220791792734","slug":"155881093010-fatehpur-news36","type":"story","status":"publish","title_hn":"\u092b\u0924\u0947\u0939\u092a\u0941\u0930: \u0932\u093e\u091c \u092e\u0947\u0902 \u0932\u093e\u092a\u0930\u0935\u093e\u0939\u0940 \u0938\u0947 \u091c\u091a\u094d\u091a\u093e \u092c\u091a\u094d\u091a\u093e \u0915\u0940 \u092e\u094c\u0924","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
फतेहपुर। सीएचसी हुसैनगंज से जिला महिला अस्पताल पहुंची गर्भवती को डाक्टरों ने मृत घोषित कर दिया। पति ने हुसैनगंज सीएचसी और जिला चिकित्सालय के डाक्टरों पर इलाज में लापरवाही का आरोप लगाया है। मौके पर बिंदकी विधायक करण सिंह पटेल ने भी घटना को लेकर नाराजगी जताई।
भिटौरा विकास खंड के सिमौर गांव निवासी बेतेलाल गर्भवती पत्नी को लेकर सुबह करीब आठ बजे हुसैनगंज सीएचसी पहुंचे। यहां शाम को डाक्टरों ने उसे जिला महिला चिकित्सालय रेफर कर दिया। परिजन महिला को जिला महिला अस्पताल लेकर पहुंचे। महिला सीएमएस डा. रेखारानी ने बताया कि महिला यहां मृत आई थी।
आशंका जताई कि रास्ते में ही जच्चा-बच्चा की मौत हो गई। महिला के पति की आरोप है कि डाक्टर समय से रेफर कर देते तो जान बच जाती। बिंदकी विधायक करण सिंह पटेल ने कहा कि शासन स्तर से जिला अस्पताल और सीएचसी को पर्याप्त डाक्टर और संसाधन उपलब्ध कराए जा रहे हैं, इसके बाद इस तरह की घटना शर्म की बात है।
6.30 बजे रेफर महिला 6.15 पर कैसे पहुंची
फतेहपुर। कर्मचारियों की कार्य प्रणाली की लापरवाही एक उदाहरण फिर सामने आया। हुसैनगंज सीएचसी से महिला को शाम 6.30 बजे रेफर किया गया जबकि वही महिला को जिला महिला चिकित्साल में शाम 6.15 पर एंटी दिखाया गया है। यानी शाम को 6.30 बजे रेफर महिला 6.15 बजे कैसे पहुंचेगी। मामले को लेकर महिला सीएमएस डा. रेखारानी का कहना है हुसैनगंज सीएचसी से रेफर करते समय टाइम गलत लिखा गया है। यहां जितने समय महिला आई है वही इंट्री की गई है।
बयान सीएमओ-
सीएमओ डा. उमाकांत पांडेय ने बताया कि प्रथम दृष्टया ऐसा लग रहा है कि महिला को प्रसव पूर्व झटके की बीमारी थी। फिर भी मामले की पूरी जांच कराई जाएगी। जो भी दोषी मिलेंगे उन पर कार्रवाई होगी।